שיר השירים לשלמה

**שיר השירים לשלמה** הוא שמו של מחזור ציורים אקספרסיוניסטי מן השנה 1923, שהשתמר בשלמותו. מעשה ידי הצייר הגרמני אגון צירך (1948–1889)  אשר יצר בו פרשנות חזותית לטקסטים מתוך שיר השירים. היצירה נחשבה לאבודה במשך למעלה מ-90 שנה, ונחשפה מחדש רק בשנת 2015.

## תיאור ופרשנות

בתחילת שנות ה-20 של המאה ה-20 היה אגון צירך בשיא תקופתו הניסיונית. בתוך פרק זמן קצר פיתח סגנון אישי ייחודי שהתאפיין בשימוש עז בצבעי היסוד – צהוב, אדום וכחול. העבודות, בעלות הרכב הדינמי והאקספרסיבי, עוררו לא פעם תגובות סוערות.

באותה תקופה עסק צירך בטקסטים הארוטיים והכמֵאים של שיר האהבה המקראי. הגבר והאישה שרים זה לזו את אהבתם, תוך תנועה מתמדת בין כמיהה למימוש, בין פרידה לאיחוד. צירך יצר לפחות 50 לוחות ציוריים בעלי חזיונות פנטסטיים, בצירופים כוריאוגרפיים מרתקים. האלמנטים של עוצמת הטבע, חושניות ורוחניות משתלבים בהם לכדי חוויה משחררת. הוא הצליח לבטא בדיוק את תופעות האור והצל, החום והקור של הטבע.

מתוך העיסוק בחומר ובנושא, בחר צירך 19 עבודות, מיספר אותן וסידר אותן באופן אישי לתצוגה בתערוכות.
## רקע

מאז 1913 עסק אגון צירך בנושא שיר השירים לשלמה, עם הפסקות בשל המלחמה. ביום ראשון של חג הפסחא בשנת 1923 נפתחה תערוכה מיוחדת של אגודת האמנים של רוסטוק במוזיאון העירוני של רוסטוק. התערוכה זכתה להד ציבורי נרחב, ובשנת 1924 הוצגה גם במוזיאון הממלכתי של שוורין.

בהמשך עברו העבודות לידיים פרטיות, ונעלמו בסוף שנות ה-20 במרתף בברלין, סמוך לקורפירסטנדאם. המחזור נשכח לחלוטין, ובשנת 2008 ניצל במקרה מהשלכה. בשנת 2015 נחשפה כמות גדולה של ציורים. על בסיס ביקורות עיתונות מן התקופה המקורית, ניתן היה לזהות את המוטיבים של שיר השירים. עם גילוי יצירות נוספות בשנת 2019, הושלם המחזור כולו. בסך הכול נמצאו 32 מתוך 50 העבודות הידועות, בהן כל 19 הלוחות הממוספרים ו-13 סקיצות.
## הצגה ובעלות

לאחר הצגת הבכורה בשנת 1923 ברוסטוק, הוצג המחזור גם בשנת 1924 בשוורין.

לאחר מכן עברו העבודות לרשותו של צייר דקורטיבי מרוסטוק, שהיה חבר של אגון צירך. לאחר מותו בשנת 1928 נשמרו הציורים בידי יורשיו עד 2015. אז הוחזרו היצירות לרוסטוק. בשנת 2017 הוצג חלק גדול מהמחזור במוזיאון האמנות ארנשופ. בשנת 2020, לאחר 97 שנים, הוצג המחזור השלם שוב ברוסטוק.

## גלריית תמונות: חלק ממחזור הציורים

 Egon Tschirch- Hohelied Nr. 1 (high resolution).jpg|*לוח 1*
 Egon Tschirch- Hohelied Nr. 2 (high resolution).jpg|*לוח 2*
 Egon Tschirch- Hohelied Nr. 3 (high resolution).jpg|*לוח 3*
 Egon Tschirch- Hohelied Nr. 4 (high resolution).jpg|*לוח 4*
 Egon Tschirch- Hohelied Nr. 5 (high resolution).jpg|*לוח 5*
 Egon Tschirch- Hohelied Nr. 6 (high resolution).jpg|*לוח 6*
 Egon Tschirch- Hohelied Nr. 7 (high resolution).jpg|*לוח 7*
 Egon Tschirch- Hohelied Nr. 8 (high resolution).jpg|*לוח 8*
 Egon Tschirch- Hohelied Nr. 9 (high resolution).jpg|*לוח 9*
 Egon Tschirch- Hohelied Nr. 10 (high resolution).jpg|*לוח 10*
 Egon Tschirch- Hohelied Nr. 12 (high resolution).jpg|*לוח 12*
 Egon Tschirch- Hohelied Nr. 13 (high resolution).jpg|*לוח 13*
 Egon Tschirch- Hohelied Nr. 14 (high resolution).jpg|*לוח 14*
 Egon Tschirch- Hohelied Nr. 15 (high resolution).jpg| *לוח 15*
 Egon Tschirch- Hohelied Nr. 16 (high resolution).jpg|*לוח 16*
 Egon Tschirch- Hohelied Nr. 17 (high resolution).jpg|*לוח 17*
 Egon Tschirch- Hohelied Nr. 18 (high resolution).jpg|*לוח 18*
 Egon Tschirch- Hohelied Nr. 19 (high resolution).jpg|*לוח 19*


## ראו גם
מחזורי ציורים נוספים על שיר השירים:
* לוביס קורינת – ליתוגרפיות צבעוניות (1911)
* לודוויג פון הופמן – תחריטי עץ (1921)
* וילי יקל – תחריטים (1923)
* מארק שאגאל – ציורים (1957–1966)
* סלוודור דאלי – תחריטים צבעוניים (1971)

## ביבליוגרפיה
* דר׳ היידרון לורנצן: *Egon Tschirch – Leben und Werk*. אגודת התרבות ההיסטורית של רוסטוק, הוצאת הינסטורף, 2020, 
* מריון גרדיי, אנדראס נאכמה (עורכים): *Das Hohelied*, תרגום: מקס א' קלאוסנר. ברלין 2016, .
* *Eros und Mythos. Das Hohelied Salomos*. תרגום והסבר מאת אגבּרט ריכטר-אושאנאס. מהדורה רביעית, ברמן 2004, .
* קלאוס מאייר: *Wie schön ist deine Liebe*, על שיר השירים במוזיאון המקראי של מארק שאגאל בניצה. הוצאת Echter, וירצבורג 1990, .
* *צירך, אגון.* בתוך: *אנציקלופדיה ביוגרפית גרמנית*, כרך 10. סאואר, מינכן, 1999, , עמ' 107.

## קישורים חיצוניים

## הערות שוליים

קטגוריה:שיר השירים
קטגוריה:ציורים מהמאה ה-20
קטגוריה:ציורי התנ"ך